Čiangmajus

Čiangmajus () – didžiausias ir svarbiausias miestas Tailando šiaurinėje dalyje, išsidėstęs ~700 km į šiaurę nuo Bankoko, prie Pingo upės. Čiangmajaus provincijos sostinė. 248,5 tūkst. gyventojų (2000 m.), tačiau visoje miesto metropolijoje gyvena ~700 tūkst. gyventojų.

 Istorija 
Miestą įkūrė karalius Mengrajus 1296 m. kaip Lanatajų karalystės sostinę. Mieste įrengtos apsauginės tvoros apsiginti nuo mjanmų antpuolių. Karalystei nusilpus miestas buvo užimtas mjanmų ir tajų iš Ajuthajos. Čiangmajus 1774 m. tapo Siamo dalimi kai karalius Taksinas atkariavo jį iš Mianmaro.

Čiangmajuje yra apie 300 budistų šventyklų (vatų). Kai kurios itin senos: Phrathat Doi Suthepo vatas pastatytas 1383 m., Čiangmano vatas įkurtas karaliaus Mengrajaus, Phra Singho vatas įkurtas 1345 m. ir yra klasikinio tajų architektūros stiliaus pavyzdys ir kt. Čiangmajuje yra 5 universitetai ir daug technologinių mokyklų. Svarbus turistinis šalies centras.

Čiangmajaus priemiestyje nuo 1994 m. veikia daoistų jogos centras „Tao Garden“ įkurtas dao meistro Manteko Čijos.

 Galerija 

Kategorija:Tailando miestai